recursal/SuperWikiNEXT-32B huggingface dataset:
**গোবর্ধন মঠ** হল ভারতের ওড়িশা রাজ্যের পুরী শহরে অবস্থিত একটি হিন্দু মঠ। এটি পুরীর জগন্নাথ মন্দিরের সঙ্গে যুক্ত। খ্রিস্টীয় অষ্টম শতাব্দীতে আদি শঙ্কর যে চারটি প্রধান মঠ স্থাপন করেছিলেন, তার একটি হল এই গোবর্ধন মঠ। এই মঠে জগন্নাথ (ভৈরব) ও বিমলা (ভৈরবী) পূজা হয়। এই মঠের মহাবাক্য হল "প্রজ্ঞানম্‌ ব্রহ্ম"। মঠের গোবর্ধননাথ কৃষ্ণ ও অর্ধনারীশ্বর শিবের বিগ্রহ আদি শঙ্কর প্রতিষ্ঠা করেছিলেন।

প্রেক্ষাপট
----------

খ্রিস্টীয় অষ্টম শতাব্দীতে বৈদিক ধর্মকে পুনরুজ্জীবিত করে তোলার জন্য আদি শঙ্কর যে চারটি প্রধান মঠ স্থাপন করেছিলেন, তার মধ্যে একটি হল গোবর্ধন মঠ। এই চারটি মঠের দায়িত্বে ছিলেন আদি শঙ্করের চার প্রধান শিষ্য পদ্মপাদ, হস্তামলক, সুরেশ্বর ও তোটক। এই চারটি মঠ উত্তর, দক্ষিণ, পূর্ব ও পশ্চিম ভারতের চারটি প্রধান ধর্মশিক্ষা কেন্দ্র। চার মঠের মঠাধ্যক্ষকে "শঙ্করাচার্য" উপাধিতে সম্বোধন করার প্রথা রয়েছে। তাঁরা দশনামী সন্ন্যাসী সম্প্রদায়ের নেতৃস্থানীয় ধর্মগুরু এবং অদ্বৈত বেদান্তের রক্ষক। এই চারটি মঠ পুরী (ওড়িশা), শৃঙ্গেরি (কর্ণাটক), দ্বারকা (গুজরাত) ও জ্যোতির্মঠে (উত্তরাখণ্ড) অবস্থিত।

ইতিহাস
------

পদ্মপাদ গোবর্ধন মঠের প্রথম মঠাধ্যক্ষ। পুরীর জগন্নাথ মন্দিরের সঙ্গে এই মঠের যোগ ঐতিহাসিক। ১৯২৫ সালে দ্বারকা মঠের প্রধান ভারতীকৃষ্ণ তীর্থ গোবর্ধন মঠের মঠাধ্যক্ষ হন। ১৯৬০ সালে তাঁর মৃত্যুর পর যোগেশ্বরানন্দ তীর্থ মঠাধ্যক্ষ হন। ১৯৬১ সালে তিনিও মারা যান। এরপর ১৯৬৪ সালে ভারতীকৃষ্ণ তীর্থের ইচ্ছাপত্র থেকে নিরঞ্জনদেব তীর্থের নাম উদ্ধৃত করে দ্বারকা মঠের অঘিনব সচ্চিদানন্দ তীর্থ তাঁকে মঠাধ্যক্ষ নিযুক্ত করেন। ১৯৯২ সালে নিশ্চলানন্দ সরস্বতীকে মনোনীত করে তিনি মঠাধ্যক্ষের পদ থেকে অব্যাহতি নেন।

আরও দেখুন
---------

* শ্রীগৌড়পাদাচার্য মঠ
* গৌড়পাদ
* গোবিন্দ ভাগবতপদ

তথ্যসূত্র
---------

1. ↑  *govardhanpeeth.org*
2. 1 2 3 4 5  Unknown author (May 5, 1999) archived here (Accessed: 2012-08-30) or here[*স্থায়ীভাবে অকার্যকর সংযোগ*] The Monastic Tradition] Advaita Vedanta web page, retrieved August 28, 2012
3. ↑  Pasricha, Prem C. (1977) The Whole Thing the Real Thing, Delhi Photo Company, p. 59-63
4. ↑  Love and God, Maharishi Mahesh Yogi, Age of Enlightenment Press, 1973 p. 9
5. 1 2 3  Unknown author (2005) Indology  ওয়েব্যাক মেশিনে আর্কাইভকৃত ১২ অক্টোবর ২০১৮ তারিখে The Jyotirmaṭha Śaṅkarācārya Lineage in the 20th Century, retrieved August 4, 2012
6. ↑  (1994)SUNY PRess, A Survey of Hinduism By Klaus K. Klostermaier

বহিঃসংযোগ
---------

* Image of Shri Nischlananda Saraswati

| * দে
* স
শঙ্কর মঠ |
| --- |
| 
* দ্বারকা পীঠ
* গোবর্ধন পীঠ
* জ্যোতির্মঠ পীঠ
* শৃঙ্গেরি সারদা পীঠ

 |  |

* 


1. ↑  According to traditional accounts it was established in 483 BCE.
**দীনেশ মজুমদার** ছিলেন একজন মার্ক্সবাদী দূরদর্শী এবং যুব কমিউনিস্ট নেতা। ১৯৫০ থেকে ১৯৭০ এর দশকের একজন কিংবদন্তি ছাত্র নেতা এবং ১৯৬০ এর দশকের মাঝামাঝি থেকে যুব আন্দোলনের পথিকৃৎ।  তিনি ১৯৭১ থেকে ১৯৮০ সালের মধ্যে পশ্চিমবঙ্গ বিধানসভার তিন মেয়াদী সদস্য ছিলেন।

জীবনের প্রথমার্ধ
----------------

দীনেশ মজুমদার ১৯৩৭ সালের ১ জুন ঢাকা জেলার সদর মহকুমার নবাবগঞ্জ থানার গালিমপুর গ্রামে জন্মগ্রহণ করেন। ভারত বিভাগের পর, তার পরিবার প্রথমে হাওড়া, তারপর পশ্চিমবঙ্গের রানাঘাটের কাছে রূপশ্রীপল্লীতে চলে আসে।

তিনি কলকাতা বিশ্ববিদ্যালয়ের অধীনে নৈহাটির ঋষি বঙ্কিম চন্দ্র কলেজ এবং কলকাতার বঙ্গবাসী কলেজ থেকে স্নাতক হন।

রাজনৈতিক পেশা
-------------

তিনি ধীরে ধীরে ১৯৫০ এবং ১৯৬০ এর দশকে অল ইন্ডিয়া স্টুডেন্টস ফেডারেশন এবং পরে বেঙ্গল প্রাদেশিক ছাত্র ফেডারেশনের ছাত্রনেতা হয়ে ওঠেন।

১৯৬৪ সালে ভারতের কমিউনিস্ট পার্টি থেকে বিভক্ত হওয়ার পর তিনি ভারতের কমিউনিস্ট পার্টি (মার্ক্সবাদী) এর পক্ষে ছিলেন।

১৯৬৮ সালে যখন সিপিআই(এম) এর যুব সমিতি হিসাবে পশ্চিমবঙ্গে গণতান্ত্রিক যুব ফেডারেশন প্রতিষ্ঠিত হয়, তখন তিনি এর প্রতিষ্ঠাতা সভাপতি নির্বাচিত হন। তিনি ১৯৭৯ সাল পর্যন্ত এই পদে অব্যাহত ছিলেন। বুদ্ধদেব ভট্টাচার্য তার সাথে DYF-এর সেক্রেটারি নির্বাচিত হন।

তিনি ১৯৭১ সালে পশ্চিমবঙ্গ বিধানসভায় নির্বাচিত হন। ব্যাপক কারচুপি ও নির্বাচনের দিনে সহিংসতা কংগ্রেসের গুন্ডামি সত্ত্বেও তিনি ১৯৭২ সালে পুনঃনির্বাচিত হন।

মজুমদার বেকারত্ব দূরীকরণে তাঁর কাজের জন্য স্মরণীয়। তিনি পশ্চিমবঙ্গে ২৮ শে মার্চকে কর্মসংস্থান বিরোধী দিবস হিসাবে ঘোষণা করার জন্য একটি সমাবেশের নেতৃত্ব দেন। 

তিনি ১৯৭২ সালের পশ্চিমবঙ্গ বিধানসভা নির্বাচনে নির্বাচিত কয়েকজন সিপিআইএম প্রার্থীদের একজন ছিলেন। ১৯৭৭ সালে তিনি আবার নির্বাচিত হন। 

১৯৭৭ সালের পশ্চিমবঙ্গ বিধানসভা নির্বাচনের পর পশ্চিমবঙ্গে বামফ্রন্ট সরকার গঠিত হওয়ার পর, মজুমদারকে চিফ গভর্নমেন্ট হুইপ হিসেবে নিযুক্ত করা হয়।

তিনি ১৯৮০ সালে তার মৃত্যুর আগ পর্যন্ত একজন বিধায়ক এবং প্রধান সরকারি হুইপ হিসাবে কাজ চালিয়ে যান।

ব্যক্তিগত জীবন
--------------

জ্যোৎস্না রায়কে বিয়ে করেন। দম্পতির একটি কন্যা ছিল। তিনি ১৯৮০ সালের ২৫ অক্টোবর মারা যান।

উত্তরাধিকার
-----------

DYFI পশ্চিমবঙ্গ রাজ্যের সদর দপ্তর এবং স্টুডেন্টস ফেডারেশন অফ ইন্ডিয়ার ভবনটি তাঁর নামে দীনেশ মজুমদার ভবন নামে নামকরণ করা হয়েছে।

বামফ্রন্ট সরকার ১৬ ফেব্রুয়ারি ১৯৮৩ সালে মধ্য কলকাতায় একটি গ্রন্থাগারের নামকরণ করেছিল দীনেশ মজুমদার স্টেট ইয়ুথ লাইব্রেরি।

তথ্যসূত্র
---------

1. ↑  *The Annual Register of Indian Political Parties* (ইংরেজি ভাষায়)। Michiko & Panjathan। ১৯৮১।
2. ↑
3. 1 2
4. ↑
5. ↑  Reed, Sir Stanley (১৯৮০)। *The Times of India Directory and Year Book Including Who's who* (ইংরেজি ভাষায়)। Bennett, Coleman।
**চীফ হুইপ** হলেন বাংলাদেশের জাতীয় সংসদের একজন সদস্য, যিনি সাধারণত ক্ষমতাসীন বা শাসক দলের হয়ে থাকেন। চীফ হুইপের দায়িত্ব হল সংসদে দলীয় শৃঙ্খলা রক্ষা করা। 

বর্তমান দ্বাদশ সংসদের চিফ হুইপ হিসেবে নিয়োগ দেওয়া হয়েছে মাদারীপুর-১ থেকে নির্বাচিত সংসদ সদস্য নূর-ই-আলম চৌধুরীকে। তিনি একাদশ সংসদেও চিফ হুইপের দায়িত্ব পালন করেছেন।

আর হুইপের কাজ হল সংসদের কর্মকান্ডে, ভোটাভুটিতে দলীয় সংসদ সদস্যদের যথাযথ (দল যেভাবে চায়​) অংশগ্রহণ নিশ্চিত করা । সংসদ নেতা ও উপনেতা অনুপস্থিত থাকলে, তাদের পক্ষে কথা বলতে পারেন হুইপ ।

হুইপদের তালিকা
--------------

আসমাউল বালুচর কানসাট শিবগঞ্জ চাঁপাই নবাবগঞ্জ রাজশাহী বাংলাদেশ আমেরিকান ট্রেডিং এজেন্সি রাষ্ট্রীয় নীতি গোপনীয়তা রক্ষা ডিটেক্টিভ নিউজ এজেন্সি অফ জাতিসংঘ 01841227777 01715463574 ডিআইজি কার্যালয় ঢাকা সৈয়দ নুরুল ইসলাম 01711842326

1. নূর-ই-আলম চৌধুরী (চিপ হুইপ) (মাদারীপুর-১)
2. ইকবালুর রহিম (দিনাজপুর-৩)
3. আবু সাঈদু আল মাহমুদ (স্বপন) (জয়পুরহাট-২)
4. মো. নজরুল ইসলাম (নারায়ণগঞ্জ-২)
5. সাইমুম সরওয়ার (কক্সবাজার-৩)
6. মাশরাফি বিন মুর্তজা (নড়াইল-২)

তথ্যসূত্র
---------

1. ↑  রিপোর্ট, স্টার অনলাইন (২০২৪-০১-২৩)। "মাশরাফীসহ যে ৫ জন হলেন হুইপ"। *The Daily Star Bangla* (ইংরেজি ভাষায়)। সংগ্রহের তারিখ ২০২৪-০১-২৪।
2. ↑  প্রতিবেদক, নিজস্ব (২০২৪-০১-২৩)। "মাশরাফিসহ ৫ জনকে হুইপ নিয়োগ"। *Prothomalo*। সংগ্রহের তারিখ ২০২৪-০১-২৪।
3. ↑  "হুইপ (রাজনীতি)"। *উইকিপিডিয়া*। ২০২২-০৮-১৭।
4. ↑  "প্রথম আলো ই-পেপার | বাংলা নিউজ ই-পেপার"। *প্রথম আলো ই-পেপার | বাংলা নিউজ ই-পেপার*। সংগ্রহের তারিখ ২০২৪-০১-২৪।
5. ↑  প্রতিবেদক, নিজস্ব (২০২৪-০১-২৩)। "মাশরাফিসহ ৫ জনকে হুইপ নিয়োগ"। *Prothomalo*। সংগ্রহের তারিখ ২০২৪-০১-২৪।
**জিনজার ব্যাঙ্কস** (জন্ম: ৩০ মে, ১৯৯০) একটি মার্কিন ওয়েবক্যাম মডেল, পর্নোগ্রাফিক চলচ্চিত্র অভিনয়শিল্পী এবং যৌনকর্মী উকিল।

ব্যাঙ্কস রাসায়নিক ইঞ্জিনিয়ারিং পড়ার সময় ১৯ বছর বয়সে ২০১০ সালে ওয়েবক্যামিং শুরু করে। এই ক্যারিয়ার তার পছন্দ দেখে বাবা হতবাক হয়েছিলেন। প্রথমদিকে, ব্যাঙ্কস তার পেশা প্রকাশ করতে লজ্জা পেতেন এবং তার চাকরি সম্পর্কে মিথ্যা কথা বলতেন এটা তার হতাশার কারণ হয়েছিল উঠেছিল। তিনি এখন একজন অ্যাডভোকেট যিনি এই শিল্পের ক্ষতি এবং যৌন কর্মীদের প্রতি বৈষম্যমূলক আচরণ সম্পর্কে নিয়মিত সোচ্চার হন।

২০১৮ সালে ব্যাঙ্কস এবং ওয়েবক্যামের মডেল জেনি ব্লিঘি মিলে এভিল অ্যাঞ্জেল এর জন্য তাদের প্রথম পেশাদার দৃশ্যে *ক্যাম গার্লস: দ্য মুভি* -র শুটিং করেছেন। সিনেমাটি প্রকাশের আগের দিন, ব্লিঘি অভিযোগ করেছিলেন যে একসঙ্গে অভিনয় করার সময় ম্যানুয়েল ফেরার তার সাথে খারাপ ব্যবহার করেছিল।

প্রচার
------

জুন ২০১৭ সালে, ব্যাঙ্কস ইউটিউবে একটি ভিডিও পোস্ট করেন যাতে প্রাপ্ত বয়স্ক শিল্পের সদস্য রন জেরেমির বিরুদ্ধে যৌন নির্যাতনের অভিযোগ ছিল। কয়েক ডজন মহিলার দাবি করেছিল যে জেরেমি সম্মেলনগুলিতে তাদের উপর হামলা করেছিল আর এতেই ব্যাঙ্কস জেরেমির বিরুদ্ধে অবস্থান নিতে অনুপ্রাণিত হয়েছিল। ব্যাঙ্কসের সোশ্যাল মিডিয়া প্রচার এবং ফ্রি স্পিচ কোলিশন নামে একটি শিল্প বাণিজ্য দল, ২০০৯ সালে তাদের দেয়া পুরস্কারটি ফিরিয়ে নেওয়ার পরে জেরেমিকে বেশ কয়েকটি শিল্প শো থেকে নিষিদ্ধ করা হয়েছিল।

ব্যক্তিগত জীবন
--------------

ব্যাঙ্কসের একটি বোন রয়েছে এমা ব্যাঙ্কস। তারা একসাথে ওয়েবক্যাম করে তবে তাদের ভক্তদের কাছ থেকে প্রায়শই অনুরোধ থাকা সত্ত্বেও একে অপরের সাথে যৌন মিলন করেনি।

তথ্যসূত্র
---------

1. 1 2  "Internet Adult Film Database"। *www.iafd.com* (ইংরেজি ভাষায়)।
2. 1 2  Brian Prowse-Gany and Joyzel Acevedo (২০১৮-০৪-২৫)। "Unfiltered: 'Society treats sex workers as second-class citizens'"। *Yahoo News*। সংগ্রহের তারিখ ৩ জুন ২০১৯।
3. ↑  Snow, Aurora (৮ ডিসেম্বর ২০১৮)। "The Dangerous Lives of Cam Girls: Sex, Violence and Stalkers"। *Daily Beast* (ইংরেজি ভাষায়)। সংগ্রহের তারিখ ৩ জুন ২০১৯।
4. ↑  Blaustein, Michael (২৯ আগস্ট ২০১৮)। "My 'big break' in porn was a nightmare"। *New York Post* (ইংরেজি ভাষায়)। সংগ্রহের তারিখ ৩ জুন ২০১৯।
5. ↑  Dickson, E. J. (১৫ নভেম্বর ২০১৭)। "Inside Ron Jeremy Sexual Misconduct Allegations"। *Rolling Stone*। সংগ্রহের তারিখ ৪ জুন ২০১৯।
6. ↑  Snow, Aurora (৩১ অক্টোবর ২০১৭)। "Porn's Two Biggest Male Stars Stand Accused of Serial Sexual Assault. Where's the Outrage?"। *Daily Beast* (ইংরেজি ভাষায়)। সংগ্রহের তারিখ ৪ জুন ২০১৯।
7. ↑  "Porn Star's 'Image Award' Revoked Amid Sexual Assault Claims"। *NBC Southern California* (ইংরেজি ভাষায়)। ২০১৭-০৩-১৩। সংগ্রহের তারিখ ১৬ নভেম্বর ২০১৭।
8. ↑  Snow, Aurora (২৪ ফেব্রুয়ারি ২০১৯)। "Can the Disturbing Rise of Fake Incest Porn Be Stopped?"। *Daily Beast* (ইংরেজি ভাষায়)। সংগ্রহের তারিখ ৪ জুন ২০১৯।

বহিঃসংযোগ
---------


উইকিমিডিয়া কমন্সে **জিনজার ব্যাঙ্কস** সংক্রান্ত মিডিয়া রয়েছে।

* জিনজার ব্যাঙ্কস at the Internet Adult Film Database উইকিউপাত্তে এটি সম্পাদনা করুন

* পর্নোগ্রাফি প্রবেশদ্বার
**মনীষা গুল্যানি** ( হিন্দি : मनीषा गुलयानी) ভারতের একজন কত্থক নৃত্যশিল্পী  তিনি পণ্ডিত গিরধারী মহারাজের নিকট নৃত্য প্রশিক্ষণ লাভ করেন। উল্লেখ্য পণ্ডিত গিরধারী মহারাজ হলেন একজন আইসিসিআর (ইন্ডিয়ান কাউন্সিল ফর কালচারাল রিলেশনস)-এর কত্থক শিল্পী এবং বিদেশে আইসিসি কেন্দ্রসমূহের শিক্ষক এবং অভিনয়শিল্পী। তিনি ভারত এবং বিশ্বের বিভিন্ন দেশের স্বনামধন্য প্ল্যাটফর্মগুলিতে তাঁর শিল্প পরিবেশন করেছেন।

প্রথম জীবন
----------

মনীষা ১৯৮৫ সালের ১৪ই সেপ্টেম্বর ভারতের রাজস্থান রাজ্যের জয়পুরে জন্মগ্রহণ করেন এবং শৈশবকাল অতিবাহিত করেন। তিনি মাত্র সাত বছর বয়সে জয়পুর কত্থক কেন্দ্রে প্রশিক্ষণ গ্রহণ শুরু করেন। সেসময় তিনি ড. শশী শংখলার তত্ত্বাবধানে প্রশিক্ষণ লাভ করেন। পরবর্তীকালে এই শিল্পী ভারতের স্বনামধন্য প্রতিষ্ঠানসমূহ থেকে কত্থকে উচ্চতর যোগ্যতা অর্জন করেন।

পেশা
----

তিনি ভারতীয় ধ্রুপদী সংগীতের ক্ষেত্রে বেশ কিছু গবেষণা নিবন্ধ উপস্থাপন করেছেন এবং জয়পুরে অবস্থিত ভারতীয় বিদ্যা ভবন এবং ডিপিএস সোসাইটির নৃত্য প্রশিক্ষক ছিলেন। তিনি ভারতের বিভিন্ন নৃত্য অনুষ্ঠানে নৃত্য পরিবেশন করেছেন। এরমধ্যে খজুরাহ নৃত্য উৎসব, কত্থক সমারোহ রাজস্থান উৎসব, বিন্দিয়া উৎসব ইত্যাদি উল্লেখযোগ্য। তিনি জাতীয় পর্যায়ের পাশাপাশি আন্তর্জাতিক ক্ষেত্রে বালি স্পিরিট ফেস্টিভাল, সিল্ক রোডস প্রজেক্ট, ভেনিস, ন্যানিং ইন্টারন্যাশনাল ফেস্টিভাল, চীন, ট্রুফেস্টা আন্তর্জাতিক নৃত্য উৎসব, নাইজেরিয়া, কালচারাল ইউরোপ, ওএমআই অ্যান্ড হাই পয়েন্ট ইউনিভার্সিটি, যুক্তরাষ্ট্র এবং ভারতের মর্যাদাপূর্ণ কত্থক ও সংগীত উৎসবে কত্থক আবৃত্তি পরিবেশন করেছেন। তিনি বৎসরান্তে আয়োজিত মর্যাদাপূর্ণ ভারতীয় ধ্রুপদী নৃত্য উৎসব **থিরক** **উৎসবের** তত্ত্বাবধায়ক।

ব্যক্তিগত জীবন
--------------

মনীষা ব্যক্তিগত জীবনে লোকেশ গুল্যানিকে বিয়ে করেছেন এবং তাঁর দশ বছর বয়সের একটি সন্তান রয়েছে।

পুরস্কার
--------

মনীষা জাতীয় গবেষণা সদস্যপদ প্রাপ্ত জুনিয়র এবং সিনিয়র উভয় ক্যাটাগরিতেই ভারত সরকারের জাতীয় গবেষণা বৃত্তিপ্রাপ্ত। তিনি জয়পুর কত্থক কেন্দ্র থেকে মেধা বৃত্তিও লাভ করেছেন। তিনি ২০০৭ সালে মার্কিন যুক্তরাষ্ট্রের ওএমআই ইন্টারন্যাশনাল ডান্স রেসিডেন্সি অ্যাওয়ার্ড, ২০১২ সালে আন্তর্জাতিক সুফি ফেস্টিভাল আজমির কর্তৃক আইএসএফআই স্বর্ণ পদক, জয়পুরের আর্টস ইয়ুথ আইকন অ্যাওয়ার্ড ২০১৪ এবং ফিকি ফ্লো বর্ষসেরা মহিলা অ্যাওয়ার্ড ২০১৫, ভারত প্রভৃতি পুরস্কারে ভূষিত হয়েছেন। তিনি টরন্টোর সির্কি দে সোলেলির আসন্ন প্রযোজনায় সম্ভাব্য কত্থক শিল্পী এবং তথ্য ও প্রচার মন্ত্রনালয়ের দূরদর্শনের একজন গ্রেড শিল্পী। এছাড়াও তিনি ভারত সরকারের সংস্কৃতি মন্ত্রণালয়ের আওতায় পরিচালিত একটি গবেষণায় সহযোগী। বর্তমানে তিনি জয়পুরের একজন কত্থক প্রশিক্ষক এবং অভিনয়শিল্পী।

তথ্যসূত্র
---------

1. ↑  "Archived copy"। ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৩।
2. ↑
3. ↑  "সংরক্ষণাগারভুক্ত অনুলিপি" (পিডিএফ)। ৫ মে ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ মার্চ ২০২০।
4. ↑  "সংরক্ষণাগারভুক্ত অনুলিপি" (পিডিএফ)। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ মার্চ ২০২০।
5. ↑
6. ↑  "Archived copy"। ১ জুন ২০১৪ তারিখে মূল থেকে আর্কাইভ করা। সংগ্রহের তারিখ ১ জুন ২০১৪।
7. ↑  "Archived copy"। ২০১৩-১২-১৪ তারিখে মূল থেকে আর্কাইভ করা। সংগ্রহের তারিখ ২০১৩-১২-১৪।
8. ↑
9. ↑  "Archived copy"। ২০১৩-১২-১৪ তারিখে মূল থেকে আর্কাইভ করা। সংগ্রহের তারিখ ২০১৩-১২-১৪।

বহিঃসংযোগ
---------

* www.manishagulyani.in  ওয়েব্যাক মেশিনে আর্কাইভকৃত ১৫ ডিসেম্বর ২০১৩ তারিখে
**জীবনানন্দ পত্রাবলী** বাঙ্গালী কবি জীবনানন্দ দাশ কর্তৃক লিখিত চিঠিপত্রের একটি সংকলন গ্রন্থ। ২০২২ সালে ঢাকার প্রকাশনা সংস্থা পাঠক সমাবেশ গ্রন্থটি প্রকাশ করে। এর পৃষ্ঠা সংখ্যা ২৪৮ এবং মূল্য ৬৯৫ টাকা।  গ্রন্থটির ISBN ৯৭৮৯৮৪৯৫৯০৭৯৮ গ্রন্থটির প্রচ্ছদ করেছেন শিল্পী আনিসুজ্জামান সোহেল।

যাদের কাছে জীবনানন্দ দাশ চিঠি লিখেছেন তাদের মধ্যে রয়েছেন কবি রবীন্দ্রনাথ ঠাকুর, প্রমথ চৌধুরী, বুদ্ধদেব বসু, অচিন্ত্যকুমার সেনগুপ্ত, মা কুসুমকুমারী দাশ, তারাশঙ্কর বন্দ্যোপাধ্যায়, সৈয়দ ওয়ালীউল্লাহ, সাগরময় ঘোষ, শিবনারায়ণ রায়, কন্যা মঞ্জুশ্রী দাশ প্রমুখ। গ্রন্থের ফ্ল্যাপে লেখা হয়েছে: 

> তাঁর চিঠিগুলোতে একজন আত্মবিশ্বাসী, সৌজন্যসুন্দর এবং অকপট ব্যক্তিত্বের পরিচয় পাওয়া যায়, যিনি মানবিক সম্পর্কের ব্যাপারে আন্তরিক, যাঁর পরিমিতিবোধ অগাধ, যাঁর বিনয় প্রশস্ত ও অবিচল। একই সঙ্গে আত্মমর্যাদা সচেতন। ব্যক্তিমানসের বিশ্বস্ত ছবি ফুটে উঠেছে চিঠির পঙক্তিতে পঙক্তিতে। যথাযথ ও নির্ভুলভাবে কবিতা মুদ্রণ নিয়ে অবিরাম দুশ্চিন্তা, বেকারত্ব ও সীমাহীন আর্থিক দুরবস্থা, চাকরির জন্য অসহায় প্রচেষ্টা, ব্যক্তিজীবনের নিঃসঙ্গতা, অন্যের কীর্তি ও প্রতিভার প্রতি ঈর্ষাহীন শ্রদ্ধা, গুরুজনদের ব্যাপারে দায়িত্ববোধ ইত্যাদি নানাবিধ জীবনানন্দীয় বৈশিষ্ট্যের অভিজ্ঞান এই চিঠিগুলো। বেশ কয়েকটি চিঠি তাঁর সাহিত্যবিষয়ক মতাদর্শ ও ধ্যানধারণার অকৃত্রিম স্বাক্ষর বহন করে আছে।
> 
> 

 কবি জীবনানন্দ দাশের চিঠিপত্রের বিষয়বস্তু সম্বন্ধে কবি সঞ্জয় ভট্টাচার্য বলেছেন, "চিঠিপত্রে অত্যন্ত অন্তরঙ্গ কবি ছিলেন তিনি। তাঁর চিঠি পেলে মনে হতো, সব সময় তিনি কবিতার কথা ভাবেন। এমন তো কেউ ভাবেন না, রবীন্দ্রনাথেরও অন্যান্য ভাবনা আছে। কিন্তু কবিতার দুর্ভাবনা ছাড়া কি এই ব্যক্তিটির ভাবনার মতো আর কিছু নেই?"

তথ্যসূত্র
---------

1. ↑  "জীবনানন্দ পত্রাবলি"। *Pathak Shamabesh* (ইংরেজি ভাষায়)। সংগ্রহের তারিখ ২০২৪-০১-১৭।
2. ↑  "জীবনানন্দ পত্রাবলি - ফয়জুল লতিফ চৌধুরী"। *baatighar.com* (ইংরেজি ভাষায়)। সংগ্রহের তারিখ ২০২৪-০১-১৭।
3. ↑  "বইমেলায় পাঠক সমাবেশের ৫টি বই | ফাগুনের মলাট"। *Risingbd Online Bangla News Portal* (ইংরেজি ভাষায়)। সংগ্রহের তারিখ ২০২৪-০১-১৭।
4. ↑  "জীবনানন্দ পত্রাবলি - ফয়জুল লতিফ চৌধুরী"। *www.rokomari.com* (ইংরেজি ভাষায়)। সংগ্রহের তারিখ ২০২৪-০১-১৭।
5. ↑  চৌধুরী, ফয়জুল লতিফ, সম্পাদক (২০২২-০২-০১)। *জীবনানন্দ পত্রাবলি | Jibanananda Potraboli* (Bengali ভাষায়)। Pathak Shamabesh। আইএসবিএন 978-984-95907-9-8। উদ্ধৃতি শৈলী রক্ষণাবেক্ষণ: অচেনা ভাষা (link)
**বাংলাদেশ নৌবাহিনী টাগ** (সংক্ষেপেঃ বানৌটা) **শিবসা** বাংলাদেশ নৌবাহিনী কর্তৃক ব্যবহৃত একটি রূপসা-শ্রেণীর টাগবোট। এই জাহাজটি **ডামেন গ্রুপ, নেদারল্যান্ডস** এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। জাহাজটি বহিঃনোঙ্গরে ও পোতাশ্রয়ে নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায়, ১৯৯৯ সালে বাংলাদেশ নৌবাহিনীর অধীনস্থ খুলনা শিপইয়ার্ডে টাগবোটের নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে **ডামেন গ্রুপ, নেদারল্যান্ডস**। জাহাজটি নির্মাণে প্রয়োজনীয় সরঞ্জাম ও উপকরণ দক্ষিণ কোরিয়া হতে সংগ্রহ করা হয়। অবশেষে ৩ অক্টোবর, ২০০৪ **বানৌটা শিবসা** জাহাজটি নৌবাহিনীতে কমিশন করেন। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি **লয়েডস রেজিস্ট্রার** এর নীতিমালা অনুসরন করে জাহাজটি নির্মিত হয়।

বৈশিষ্ট্য ও যান্ত্রিক কাঠামো
----------------------------

**বানৌটা শিবসা** হলো একটি উপকূলীয় টাগবোট। জাহাজটির দৈর্ঘ্য ৩০ মিটার (৯৮ ফু), প্রস্থ ৮.৪৩ মিটার (২৭.৭ ফু) এবং গভীরতা ৩.৫০ মিটার (১১.৫ ফু)। জাহাজটিতে রয়েছে ২টি **ক্যাটারপিলার ১২ভি ৩৫১২ভি ডিজেল ইঞ্জিন ২৭০০ (মার্কিন যুক্তরাষ্ট্র)** এবং ২টি শ্যাফট। যার ফলে জাহাজটি সর্বোচ্চ ১২ নট (২২ কিমি/ঘ; ১৪ মা/ঘ) গতিতে চলতে সক্ষম এবং পরিসীমা ১,৮০০ নটিক্যাল মাইল (৩,৩০০ কিমি)। জাহাজটির সম্পূর্ণ ওজন ৩৩০ টন।

তথ্যসূত্র
---------

1. ↑  "Bangladesh Navy History"। Bangladesh Navy। ৬ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৭।
2. ↑  "BANGLADESH NAVY TUG BOAT (RUPSHA & SHIBSHA) – Khulna Shipyard Ltd" (ইংরেজি ভাষায়)। সংগ্রহের তারিখ ২০২৩-০৩-২৮।
3. ↑  "navy নৌবাহিনীর Prottasha BNS Prottoy is a Type 056 stealth surface warfare guided missile corvette"।
4. ↑  "BaNS Shibsa A724"। *www.shipspotting.com* (ইংরেজি ভাষায়)। সংগ্রহের তারিখ ২০২৪-০১-২৬।

প্রবেশদ্বার: বাংলাদেশ বাংলাদেশ সামরিক বাহিনী
***ডিউন: পার্ট টু*** ডেনিস ভিলেনিউভ দ্বারা পরিচালিত ২০২৪ সালের একটি আসন্ন চলচ্চিত্র। এটি একটি আমেরিকান মহাকাব্যিক কল্পকাহিনী চলচ্চিত্র যার চিত্রনাট্য লিখেছেন ডেনিস ভিলেনিউভ এবং জন স্পাইহটস।

এটি (২০২১) সালের একই নামে মুক্তি পাওয়া ডিউন: পার্ট ওয়ান চলচ্চিত্রের দ্বিতীয় কিস্তি যা ফ্রাঙ্ক হার্বার্টের ১৯৬৫ সালের দুই খন্ডের উপন্যাস ডিউনের দ্বিতীয় খন্ডের উপরে নির্মিত হচ্ছে। চলচ্চিত্রটির কাহিনি পল অ্যাট্রেইডস নামক চরিত্রের উপরে যিনি মরুভূমিতে বসবাসরত আরাকিস ফ্রোমেন জাতি'র মানুষের সাথে একত্র হয়ে "হাউস হারকোনেনের" বিরুদ্ধে একটি রক্তক্ষয়ী যুদ্ধে লিপ্ত। টিমোথি চালামেট, রেবেকা ফার্গুসন, জোশ ব্রোলিন, স্টেলান স্কারসগার্ড, ডেভ বাউটিস্তা, স্টিফেন ম্যাককিনলে হেন্ডারসন, জেন্ডায়া, শার্লট র‌্যাম্পলিং, এবং জাভিয়ের বারডেম প্রথম কিস্তি থেকে তাদের নিজ নিজ চরিত্রের ভূমিকায় রয়েছেন। অস্টিন বাটলার, ফ্লোরেন্স লুক্স ও ফ্লোরেন্স ওয়েলেক্স দ্য ক্রিস্ট ও ফ্লোরেন্স সেফেরিং- কে দ্বিতীয় কিস্তিতে নতুন চরিত্রের ভূমিকায় দেখা যাবে।

  

২০১৬ সালে প্রযোজনা প্রতিষ্ঠান লিজেন্ডারি এন্টারটেইনমেন্ট ডিউন উপন্যাসের স্বত্ব কিনে নিয়ে উপন্যাসের উপরেই দুই খন্ডের চলচ্চিত্র নির্মাণ করার পরিকল্পনা করে। ২০১৭ সালে ডিনিস ভিলেনিউভকে চলচ্চিত্রদ্বয়ের পরিচালক হিসেবে চূড়ান্ত করা হয়। প্রযোজনা চুক্তি প্রথমে শুধুমাত্র একটি চলচ্চিত্রের জন্য হলেও, প্রথম চলচ্চিত্রটি ব্যবসাসফল হওয়ায় দ্বিতীয় কিস্তি নির্মাণের পরিকল্পনা নেওয়া হয়। যদিও প্রথম কিস্তিটি একই সাথে থিয়েটারে এবং এইচবিও ম্যাক্স রিলিজ হওয়ার পর ভিলেনিউভ সিক্যুয়েল নির্মিত হবে কি না তা নিয়ে সংকিত ছিলেন, ওয়ার্নার ব্রোস পিকচার্স তাকে আশ্বস্ত করেছিল যে এটি এইচবিও ম্যাক্সে ভালো পারফর্ম করলে দ্বিতীয় কিস্তির কাজ শুরু হয়ে যাবে। প্রথম কিস্তির সমালোচনামূলক এবং বাণিজ্যিক সাফল্যের পর, ওয়ার্নার ব্রোস পিকচার্স এবং লিজেন্ডারি এন্টারটেইনমেন্ট ২০২১ সালের অক্টোবরে ছবিটির দ্বিতীয় কিস্তি নির্মাণ কাজ শুরু করে। চলচ্চিত্রটির নতুন অভিনেতা-অভিনেত্রীদের তালিকা ২০২২ সালে ঘোষণা করা হয়। তার এক বছর পরে টিম ব্লেক নেলসন অন্যান্য সদস্যদের সাথে দ্বিতীয় কিস্তির শ্যুটিং-এ যোগ দেন। ২০২২ সালের জুলাই থেকে ডিসেম্বরের মধ্যে বুদাপেস্ট, ইতালি এবং আবুধাবিতে চলচ্চিত্রটির প্রধান ফটোগ্রাফি সম্পন্ন হয়।

*ডিউন: পার্ট টু* ওয়ার্নার ব্রস পিকচার্স কর্তৃক ১৫ই মার্চ, ২০২৪-এ মুক্তি পেতে চলেছে৷

তথ্যসূত্র
---------
**হৃদয় নরখাদক ঘটনা** একটি হত্যা মামলা যা ২০২৩ সালের বর্ষাকালে বান্দরবনে সংঘটিত হয়েছিল, যখন শিবলী সাদিক হৃদয় নামে একজন বাঙালিকে, মারমা উপজাতির ৫ জন পুরুষ অপহরণ করেছিল।

পটভূমি
------

হৃদয় ছিল ১৪ বছরের বাঙালি ছেলে। তার বাবা একজন ড্রাইভার ছিলেন এবং তার পরিবার খুবই দরিদ্র ছিল, যার কারণে তিনি পড়াশোনার পাশাপাশি একটি পোল্ট্রি ফার্মের ম্যানেজার হিসেবে চাকরি নেন। সেখানে তার অধীনে কাজ করা কিছু মারমা লোকের সাথে তার বন্ধুত্ব হয়।

ঘটনা
----

২০২৩ সালের ২৮শে আগস্ট রাতে হৃদয়কে অপহরণ করা হয়। 

২ দিন পর তার বাবা-মায়ের সাথে যোগাযোগ করে অপহরণকারী ২ লক্ষ টাকা মুক্তিপণ চায়। মুক্তিপণ পরিশোধের পর তাদের আশ্বস্ত করা হয় যে সকালের মধ্যেই হৃদয় ফিরে আসবে। 

তারা অপেক্ষা করতে থাকে কিন্তু হৃদয়ের কোন চিহ্ন ছিল না, চিন্তিত তারা পুলিশকে জানায়, যারা সন্দেহভাজনদের জড়ো করে, যাদের মধ্যে একজন স্বীকার করে এবং হৃদয়কে যে এলাকায় নির্যাতন করে হত্যা করা হয়েছিল তা দেখায়। বাংলাদেশ পুলিশ এলাকাটি তল্লাশি করে এবং শুধুমাত্র হৃদয়ের মাথার খুলির পাশে দীর্ঘ হাড়ের টুকরো খুঁজে পায়। সন্দেহভাজনের মাধ্যমে পুলিশ মূল আসামি উমংশিং মারমাসহ ৫ আসামিকে খুঁজে পায়। একটি মৃতদেহ পচতে সাধারণত কয়েক মাস থেকে এক বছর সময় লাগে বলে পুলিশ তাদের জিজ্ঞাসা করেছিল কেন হাড়গুলিতে কোনও মাংস নেই। জিজ্ঞাসাবাদে তারা লাশ খাওয়ার কথা স্বীকার করেছে। তারা আরও বলেছে যে তারা হৃদয়কে হত্যা করেছে কারণ সে আগে থেকেই তাদের পরিচয় জানত কারণ তারা বন্ধু ছিল তাই তারা চিন্তিত ছিল যে সে তাদের সম্পর্কে পুলিশকে বলবে। 

অপরাধীদের নিয়ে যাওয়ার সময় গ্রামবাসীর বিক্ষুব্ধ জনতা পুলিশের গাড়ি ঘেরাও করে এবং উমংশিং মারমাকে পিটিয়ে হত্যা করে।

তথ্যসূত্র
---------

1. ↑  "Abducted youth's skeleton recovered, mob kills alleged kidnapper in Ctg"। *The Business Standard* (ইংরেজি ভাষায়)। ২০২৩-০৯-১১। সংগ্রহের তারিখ ২০২৩-০৯-২৯।
2. ↑  "Abducted youth's skeleton recovered, mob kills alleged kidnapper in Ctg"। *The Business Standard* (ইংরেজি ভাষায়)। ২০২৩-০৯-১১। সংগ্রহের তারিখ ২০২৩-০৯-২৯।
**গৌতম বসু**  (১৩ মে ১৯৫৫ - ১৮ জুন ২০২১) ছিলেন আশির দশকের বিখ্যাত ভারতীয় বাঙালি কবি ও প্রাবন্ধিক। সুগভীর অন্তর্দৃষ্টিতে দেখেছেন জীবনের কাছের বা বহুদূরের মুহূর্তগুলিকে আর খুবই সংযতভাবে সৃষ্টি করেছেন তার কাব্যমোদীদের অনুসন্ধিষ্ণু মনের খোরাক। ২০১৫ খ্রিস্টাব্দে পশ্চিমবঙ্গ সরকার তাকে রবীন্দ্র পুরস্কার প্রদান করে।

কবি গৌতম বসুর জন্ম ১৯৫৫ খ্রিস্টাব্দের ১৩ মে (১৩৬২ বঙ্গাব্দের ২৯ বৈশাখ) পশ্চিমবঙ্গের দার্জিলিং-এ পিতার কর্মস্থলে। তার পূর্বপুরুষের আদি নিবাস ছিল মেদিনীপুর জেলার পিংলায়। তবে তার বেড়ে ওঠা ও শিক্ষাদীক্ষা সবই কলকাতা শহরে। বিশ শতকের সত্তর দশকের গোড়ার দিকে তার সহপাঠীদের উদ্যোগে প্রথম কবিতা প্রকাশিত হয় অধুনালুপ্ত "শতভিষা" সাহিত্য পত্রিকায়। স্বল্প দৈর্ঘ্যের শিরোনামহীন বাইশটি কবিতার সংকলন - "অন্নপূর্ণা ও শুভকাল" প্রকাশিত হয় ১৯৮১ খ্রিস্টাব্দে। তার কবিতা মায়াময় স্বাদের ও জাদুকরী হওয়ার কারণে বাংলার বহু তরুণ কবি ও কাব্যমোদীদের কাছে অত্যন্ত জনপ্রিয় হয়েছিল। পেশায় গৌতম ছিলেন একজন ব্যাঙ্ক কর্মচারী এবং কর্মসূত্রে ঘুরতে হয়েছিল নানা জায়গায়। তাই প্রথমদিকে ধীরে ধীরে প্রকাশিত হয়েছে 'অতিশয় তৃণাঙ্কুরের পথে', 'রসাতল', 'নয়নপথগামী' প্রভৃতি কাব্যগ্রন্থ। কবিতা ছাড়াও তিনি সাহিত্যবিষয়ক (অবশ্যই কবিতাকেন্দ্রিক) প্রবন্ধ-নিবন্ধ লিখতেন বিভিন্ন পত্রপত্রিকায়, তারই সংকলন হল- 'গদ্যসংগ্রহ'। কবিতায় যেমন তিনি জীবনের সাংঘাতিক সত্যকে অনায়াসে উন্মোচন করেছেন, নিবন্ধ রচনায় ছিলেন নিরপেক্ষ নিরাবেগ এবং তারফলে সেগুলি ছিল বেশ ধারালো, নিষ্ঠুর এবং বিশ্লেষণাত্মক।

প্রকাশিত কাব্যগ্রন্থ
--------------------

* *অন্নপূর্ণা ও শুভকাল* (১৯৮১)
* *অতিশয় তৃণাঙ্কুর পথে* (১৯৯১)
* *রসাতল* (২০০১)
* *নয়নপথগামী* (২০০৭)
* *কবিতা সমগ্র* (২০০৮)
* *স্বর্ণগরুড়চূড়া* (২০১৩)
* *কবিতা সংগ্রহ* (২০১৫), আদম, কলকাতা
* *মঞ্জুশ্রী* (২০১৬)
* *জরাবর্গ* (২০১৮) তালপাতা, কলকাতা
* *সুকুমারীকে না-বলা কথা* (২০১৯)
* *গদ্যসংগ্রহ*

সম্মাননা ও পুরস্কার
-------------------

কবি গৌতম বসু ২০০৩ খ্রিস্টাব্দে প্রথম রসাতল কাব্যগ্রন্থের জন্য কবি বীরেন্দ্র চট্টোপাধ্যায় স্মরণ কমিটি কর্তৃক বীরেন্দ্র পুরস্কারে সম্মানিত হন। এরপর ২০১৫ খ্রিস্টাব্দে *স্বর্ণগরুড়চূড়া*
কাব্যগ্রন্থের জন্য পশ্চিমবঙ্গ সরকারের রবীন্দ্র পুরস্কার লাভ করেন।

জীবনাবসান
---------

কবি গৌতম বসু দীর্ঘদিন ধরে সিওপিডি’র সমস্যায় ভুগছিলেন। ২০২১ খ্রিস্টাব্দের ১৭ জুন (২ আষাঢ়, ১৪২৮) বৃহস্পতিবার বিকালে অসুস্থ বোধ করায় তাকে কলকাতার এক বেসরকারি হাসপাতালে ভর্তি করা হয়। কিন্তু তার কিডনি বিকল হতে শুরু করে। পরদিন অর্থাৎ ১৮ জুন শুক্রবার (৩ আষাঢ়, ১৪২৮ বঙ্গাব্দ) সকাল ৯ টায় শেষ নিঃশ্বাস ত্যাগ করেন।

তথ্যসূত্র
---------

1. 1 2  "প্রয়াত হলেন কবি গৌতম বসু"। সংগ্রহের তারিখ ২০২২-০৭-১১।
2. 1 2  "প্রয়াত কবি গৌতম বসু, শোকস্তব্ধ পাঠকমহল"। সংগ্রহের তারিখ ২০২২-০৭-১১।
3. ↑  "কবি গৌতম বসুর সঙ্গে আলাপবিস্তার"। সংগ্রহের তারিখ ২০২২-০৭-১১।
4. ↑  "ধারলো ও নিরাবেগ বিশ্লেষণ — সুদীপ বসু"। সংগ্রহের তারিখ ২০২২-০৭-১১।
5. ↑  "চিরনিদ্রার দেশে কবি গৌতম বসু"। ২০২২-০৭-১৫ তারিখে মূল থেকে আর্কাইভ করা। সংগ্রহের তারিখ ২০২২-০৭-১১।
বাংলাদেশে ২,৮০০ কিলোমিটার রেললাইন পরিচালনা করা হয় দুটি রেলওয়ে অঞ্চলের চারটি বিভাগের মাধ্যমে। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই পূর্বাঞ্চল রেলওয়ে অঞ্চলটি গঠিত এবং রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে পশ্চিমাঞ্চল রেলওয়ে গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে রেলপথের দৈর্ঘ্য ১২৭৯ কিলোমিটার, রেলপথে তিন ধরনের রেললাইন রয়েছে। যথা: ব্রডগেজ, মিটারগেজ ও ডুয়েল গেজ। পূর্বাঞ্চল রেলওেয়ের অধীনে থাকা দুইটি বিভাগ হচ্ছে **রেলওয়ে ঢাকা বিভাগ** এবং রেলওয়ে চট্টগ্রাম বিভাগ।

কার্যক্রম
---------

দখল
---

রেলওয়ের ঢাকা ও চট্টগ্রাম বিভাগে বেদখলে আছে দুই হাজার একর জমি। শুধুমাত্র চট্টগ্রাম শহরেই বেদখলে আছে রেলের প্রায় ২০ একর জমি। সিটি কর্পোরেশনের আওতাধীন এ ২০ একর জমির আনুমানিক মূল্য হাজার কোটি টাকা। একইভাবে, শুধুমাত্র ঢাকা শহরে অবৈধ দখলে রয়েছে রেলের প্রায় ৫০ একর জমি। যার আনুমানিক মূল্য চার হাজার কোটি টাকা। বেদখলে থাকা এসব জমি উদ্ধারে রেল প্রায়ই অভিযান পরিচালনা করলেও স্থায়ীভাবে মিলছে না সমাধান। উদ্ধার হওয়া জায়গা রক্ষায় বরাবরই উদাসীনতার পরিচয় দিয়েছে রেল। এ সুযোগ কাজে লাগিয়ে কোটি কোটি টাকা হাতিয়ে নিচ্ছে রেলের কর্মচারী থেকে শুরু করে রাজনৈতিক ও প্রভাবশালী মহল। যার বদৌলতে রেলের জমি দখলে নিয়ে আবাসন তৈরি করে কোটি কোটি টাকা হাতিয়ে নিচ্ছে একটি মহল।

তথ্যসূত্র
---------

1. 1 2  "রেলওয়ে পূর্বাঞ্চল: ৮ স্পটে উচ্ছেদ ফেব্রুয়ারির শুরুতে"। *দৈনিক পূর্বকোণ* (ইংরেজি ভাষায়)। ২০২১-০১-৩০। সংগ্রহের তারিখ ২০২২-০১-২৯।
ব্রাজিলের একটি বিশ্ব ডাউন সিনড্রোম দিবস উদযাপন
**বিশ্ব ডাউন সিনড্রোম দিবস** প্রতি বছর ২১ মার্চ,  ২০০৬ সালে উদযাপন শুরু হয়। ২১ তম ক্রোমোজোমের ট্রিপ্লিকেশন (ট্রাইসোমি) এর স্বতন্ত্রতা বোঝাতে মার্চের ২১তম দিন (বছরের ৩য় মাসের) নির্বাচন করা হয়েছিল যা ডাউন সিনড্রোমের কারণ।

প্রতি বছর ২১শে মার্চ ডাউন সিনড্রোম সম্পর্কে সচেতনতা সৃষ্টির জন্য **বিশ্ব ডাউন সিনড্রোম দিবস** পালন করা হয়। এটি এমন একটি অবস্থা যেখানে একটি শিশু অতিরিক্ত ২১ তম ক্রোমোজোম নিয়ে জন্মগ্রহণ করে।

কার্যক্রম এবং স্মৃতিচারণ
------------------------

ডাউন সিনড্রোমে আক্রান্ত ব্যক্তিদের সমর্থনের জন্য একটি সাধারণ কার্যকলাপ হল রঙিন বা অমিল মোজা পরা।   মোজার আকার কিছুটা ক্রোমোজোমের মতো। 

২০২১ সালে বিশ্ব ডাউন সিনড্রোম দিবসকে স্বীকৃতি দেওয়ার জন্য একটি অ্যানিমেটেড শর্ট, *ফ্রিবার্ড* তৈরি করা হয়েছিল।  চলচ্চিত্রটি জর্ডান হার্টের "স্বাধীনতা" গানে সেট করা হয়েছিল এবং ২০২১ সালে শিকাগো আন্তর্জাতিক শিশু চলচ্চিত্র উৎসব জিতেছিল।

তথ্যসূত্র
---------

1. ↑  "Getting ready for World Down Syndrome Day 2020 - 21/03/2020 00:00:00" (ইংরেজি ভাষায়)। Down Syndrome International।
2. ↑  "What is Down's syndrome? - CBBC Newsround" (ইংরেজি ভাষায়)। সংগ্রহের তারিখ ২০২১-১২-০২।
3. 1 2  "Children wear colourful socks on World Down Syndrome Day"। *Times of Malta* (ইংরেজি ভাষায়)। ২০১৯-০৩-৩০। সংগ্রহের তারিখ ২০২১-১২-০২।
4. 1 2  Zahed, Ramin (২০২১-১১-১৮)। "Sketches from a Full-Color Life: 'Freebird' Filmmakers on Creating Their Touching Neurodiversity Short"। *Animation Magazine* (ইংরেজি ভাষায়)। সংগ্রহের তারিখ ২০২১-১২-০২।

বহিঃসংযোগ
---------

* দাপ্তরিক ওয়েবসাইট
* Down Syndrome International website
* United Nations World Down Syndrome Day webpages
বাংলাদেশে ২,৮০০ কিলোমিটার রেললাইন পরিচালনা করা হয় দুটি অঞ্চলের চারটি বিভাগের মাধ্যমে। বাংলাদেশের রংপুর বিভাগ, রাজশাহী বিভাগ ও খুলনা বিভাগ নিয়ে পশ্চিমাঞ্চল রেলওয়ে অঞ্চলটি গঠিত এবং ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে পূর্বাঞ্চল রেলওয়ে গঠিত। পশ্চিমাঞ্চল রেলওয়ের অধীনে রেলপথ রয়েছে ১৪২৭ কিলোমিটার। পশ্চিমাঞ্চল রেলওয়ের অধীনে দুইটি বিভাগ রয়েছে একটি হচ্ছে **রেলওয়ে লালমনিরহাট বিভাগ** অপরটি রেলওয়ে পাকশী বিভাগ।

কার্যক্রম
---------

লালমনিনহাট বিভাগে ৯টি সেকশনে ৫৬টি ট্রেন চলাচলের কথা থাকলেও বর্তমানে(২০১৮) চলছে ৩৮টি ট্রেন। এছাড়া, লোকোমোটিভ ও ক্রু (ট্রেনচালক) সংকটের কারণে বিভিন্ন সময়ে ১৮টি ট্রেন চলাচল বন্ধ করা হয়েছে। ফলে যাত্রীসেবা দিতে হিমশিম খাচ্ছে লালমনিরহাট রেলওয়ে বিভাগ। লালমনিরহাট বিভাগে ৩২টি লোকোমোটিভের মধ্যে চারটি বিভিন্ন সময়ে পরিত্যক্ত ঘোষণা করা হয় এবং ছয়টি মেরামতের জন্য পাঠানো হয়েছে। অবশিষ্ট ২২টি লোকোমোটিভের মধ্যে একটির মেয়াদ থাকলেও বাকি ২১টি মেয়াদোত্তীর্ণ হয়ে গেছে।

সেকশনগুলোর তালিকা
-----------------

লালমনিরহাট রেলওয়ে বিভাগে ৯টি সেকশন রয়েছে। সেকশন গুলো হচ্ছে:

1. লালমনিরহাট-ঢাকা
2. রংপুর-ঢাকা
3. লালমনিরহাট-বুড়িমারী
4. লালমনিরহাট-তিস্তা
5. তিস্তা-রমনা বাজার
6. লালমনিরহাট-পার্বতীপুর
7. লালমনিরহাট-সান্তাহার
8. পার্বতীপুর-বিরল ও
9. কাঞ্চন-পঞ্চগড়।

রেলওয়ের সময়সূচি অনুযায়ী এসব সেকশনে প্রতিদিন মেইল ও এক্সপ্রেস ২০টি, লোকাল ও মিশ্র ২৪টি এবং আন্তঃনগর ১২টি ট্রেন চলাচলের কথা। বর্তমানে (২০১৮) ১২টি আন্তঃনগর, মেইল ও এক্সপ্রেস ১৬টি ও ১০টি লোকাল ও মিশ্র ট্রেন চলাচল করছে।

তথ্যসূত্র
---------

1. ↑  "আদালতের নির্দেশ মানছেন না লালমনিরহাট রেল বিভাগ"। *Barta24* (ইংরেজি ভাষায়)। সংগ্রহের তারিখ ২০২২-০১-২৯।
2. ↑  প্রতিনিধি। "লালমনিরহাট রেল বিভাগের বন্ধ থাকা পাঁচ জোড়া ট্রেন চালু"। *Prothomalo*। সংগ্রহের তারিখ ২০২২-০১-২৯। [*স্থায়ীভাবে অকার্যকর সংযোগ*]
3. ↑  "লালমনিরহাটে সোমবার থেকে ট্রেন চলাচল শুরু"। *Bangladesh Journal Online*। সংগ্রহের তারিখ ২০২২-০১-২৯।
4. 1 2  "জোড়াতালি দিয়ে চলছে পশ্চিমাঞ্চল রেলওয়ের লালমনিরহাট বিভাগ"। *Bangla Tribune*। ২০২২-০১-২৯ তারিখে মূল থেকে আর্কাইভ করা। সংগ্রহের তারিখ ২০২২-০১-২৯।
**বিপ্লব দাশগুপ্ত** (২ জানুয়ারী ১৯৩৮ - ১৭ জুলাই ২০০৫) একজন মার্কসীয় অর্থনীতিবিদ, রাজ্যসভা, লোকসভা এবং সিপিআই(এম) এর বেঙ্গল স্টেট কমিটির প্রাক্তন সদস্য ছিলেন। তিনি ভারতের কৃষি অর্থনীতির উপর বেশ কিছু বইয়ের লেখক ছিলেন।

জীবনী
-----

ড. বিপ্লব দাশগুপ্ত কলকাতা বিশ্ববিদ্যালয় থেকে অর্থনীতিতে এমএ ডিগ্রি লাভ করেন। ১৯৬৭ সালে তিনি "তেলের দাম এবং ভারতীয় বাজার, ১৮৮৬-১৯৬৪" থিসিসের জন্য SOAS-এর সদস্য হিসাবে লন্ডন বিশ্ববিদ্যালয়ের পিএইচডি লাভ করেন যেখানে তার তত্ত্বাবধায়ক ছিলেন এডিথ পেনরোজ । এছাড়াও তিনি ইউনিভার্সিটি অব লন্ডন থেকে কম্পিউটার সায়েন্সে এমএসসি ডিগ্রি লাভ করেন।

দাশগুপ্ত ১৯৫০-এর দশকের একজন জনপ্রিয় ছাত্র নেতা ছিলেন এবং ১৯৫৫ সালে সিপিআই- এর সদস্য হন। তিনি ১৯৬৪ সালে সিপিআই(এম)-এ যোগ দেন।

তিনি ১৯৮০ সালে রাজ্য কমিটির সদস্য নির্বাচিত হন। তিনি ১৯৮৫ সালে সিপিআই(এম) এর কেন্দ্রীয় কমিটির সদস্য হন। লন্ডন এবং সাসেক্স বিশ্ববিদ্যালয়ের একজন শিক্ষক, দাশগুপ্ত ১৯৭২ এবং ১৯৭৮ সালের মধ্যে FAO, ILO, UNESCO, UNRISD এবং UNEP সহ জাতিসংঘ সংস্থার উপদেষ্টা হিসাবে কাজ করেছিলেন। তিনি CPI(M)- এর সাংস্কৃতিক মাসিক নন্দন পত্রিকার সম্পাদকও ছিলেন। তিনি ১৯৮৯ সালে লোকসভায় নির্বাচিত হন।

মৃত্যু
------

বিপ্লব দাশগুপ্ত ৬৬ বছর বয়সে পারকিনসন রোগে মারা যান।

উল্লেখযোগ্য কাজ
---------------

### বই

* *ভারতে তেল শিল্প : কিছু অর্থনৈতিক দিক* (1971)
* *নকশাল আন্দোলন* (1975)
* *ভারতীয় রাজনীতিতে নিদর্শন এবং প্রবণতা* (1976)
* *গ্রামীণ এলাকা থেকে অভিবাসন* (1977)
* *গ্রাম সমাজ এবং শ্রম ব্যবহার* (1977)
* *ভারতে কৃষি পরিবর্তন এবং নতুন প্রযুক্তি* (1977)
* *তৃতীয় বিশ্বে গ্রাম অধ্যয়ন* (1977)
* *নতুন কৃষি প্রযুক্তি এবং ভারত* (1980)
* *নকশালবাদী আন্দোলন (হিন্দিতে)* (1980)
* *নগরায়ন অভিবাসন এবং গ্রামীণ পরিবর্তন* (1984)
* *কলকাতার আরবান ফিউচার: অ্যাগনিজ ফ্রম দ্য পাস্ট অ্যান্ড প্রসপেক্টস ফর দ্য ফিউচার* (১৯৯২)
* *ভারতে নগরায়ন : মৌলিক পরিষেবা এবং জনগণের অংশগ্রহণ* (1993)
* *স্ট্রাকচারাল অ্যাডজাস্টমেন্ট, গ্লোবাল ট্রেড অ্যান্ড দ্য নিউ পলিটিক্যাল ইকোনমি অফ ডেভেলপমেন্ট* (1998)
* *ইউরোপীয় বাণিজ্য এবং ঔপনিবেশিক বিজয় (সংগীত দক্ষিণ এশিয়ান স্টাডিজ)* (2005)
* *বিশ্বায়ন: ভারতের সমন্বয় অভিজ্ঞতা* (2005)

এছাড়াও তিনি CADC- তে প্রশাসক হিসেবে তাঁর অভিজ্ঞতার মতো বিভিন্ন বিষয়ে বাংলায় বেশ কিছু বই লিখেছেন। তাঁর শেষ বইটি ছিল বাঙালির উন্নয়ন, তাদের ইতিহাস, সমাজ, অর্থনীতি, সংস্কৃতি ও ভাষার প্রবন্ধ।

এছাড়াও তিনি ব্যাপকভাবে ভ্রমণ করেছিলেন এবং তিনি প্রতিক্ষণ এবং নন্দনের মতো বিভিন্ন বাংলা সাময়িকীতে নিয়মিতভাবে চল্লিশটি দেশে এবং ভারতের অভ্যন্তরে তার অভিজ্ঞতা সম্পর্কে অবদান রেখেছিলেন। আফ্রিকার বিভিন্ন অংশে তাঁর অভিজ্ঞতা বাধ্যতামূলক 'আফ্রিকা অমনিবাস' (বাংলায়)।

তথ্যসূত্র
---------

* ইন্ডিয়া টাইমস-এ শ্মশান
* শ্মশান[*অকার্যকর সংযোগ*]</link>এক্সপ্রেস ইন্ডিয়াতে
হারম্যান হলারিথ
**হারম্যান হলারিথ** (ইংরেজি ভাষায়: Herman Hollerith) (২৯শে ফেব্রুয়ারি, ১৮৬০ – ১৭ই নভেম্বর, ১৯২৯) একজন মার্কিন পরিসংখ্যানবিদ যিনি পাঞ্চ-কার্ডভিত্তিক যান্ত্রিক ট্যাবুলেটর উদ্ভাবন করেন যা দিয়ে কোটি কোটি উপাত্ত থেকে পরিসংখ্যান দ্রুত ট্যাবুলেট করা যেত।

ব্যক্তিগত জীবন
--------------

হলারিথ নিউ ইয়র্ক অঙ্গরাজ্যের বাফেলো শহরে জার্মান পিতা-মাতার ঘরে জন্ম নেন। সিটি কলেজ অফ নিউ ইয়র্ক এবং কলাম্বিয়া ইউনিভার্সিটি স্কুল অফ মাইন্‌স-এ পড়াশোনা করেন ও মাইনিং বা খনন প্রকৌশলী হিসেবে স্নাতক হন। ১৮৯০-এ কলাম্বিয়া বিশ্ববিদ্যালয় থেকে পিএইচডি লাভ করেন। ১৯২৯ সালে হার্ট অ্যাটাকে মারা যান।

কর্মজীবন
--------

পড়াশোনা শেষ করে তিনি মার্কিন আদম শুমারি দফতরে চাকরি পান। পরবর্তীকালে ম্যাসাচুসেটস ইন্সটিটিউট অফ টেকনলজিতে শিক্ষক হিসেবে যোগ দেন।

তার শ্যালক রেশম-বোনার ব্যবসায় জড়িত ছিলেন এবং তার কাছ থেকেই তিনি জাকার তাঁত (Jacquard loom)-এর কথা শোনেন। তাঁতটিতে কার্ডের ভেতরে ফুটো করে রেশম বুননের জটিল নকশাগুলি প্রোগ্রাম করা হত। এর থেকেই পরে ট্রেন টিকেটের পাঞ্চ ছবির চলন শুরু হয়, যাতে যাত্রীর বিভিন্ন বৈশিষ্ট্য (যেমন উচ্চতা ও চুলের রঙ) কন্ডাকটর টিকেটের কোণায় পাঞ্চ করে রাখতে পারতেন। এইসব উদাহরণ দেখে হলারিথ ঠিক করলেন যে আদমশুমারির তথ্য সংগ্রহকারীরাও একই পদ্ধতি প্রয়োগ করতে পারেন। তারা পাঞ্চ কার্ডে তথ্য সংগ্রহ করবেন এবং পরে এই কার্ডগুলি পরে জাকার তাঁতের অনুসরণে তৈরি করা একটি যন্ত্র দিয়ে সুবিন্যস্ত করে নেয়া হবে। ; এই উদ্ভাবনটির নতুনত্ব ছিল এই যে এক কার্ডেই কোন ব্যক্তির সমস্ত তথ্য পাওয়া যেত এবং কার্ডের ফুটোগুলি যান্ত্রিকভাবে নয়, বরং বৈদ্যুতিকভাবে অনুধাবন করা হত।

ইন্টারন্যাশনাল বিজনেস মেশিন্‌স
------------------------------

১৯১১ সালে হলারিথের প্রতিষ্ঠান আরও দুটি কোম্পানির সাথে মিলে কম্পিউটিং ট্যাবুলেটিং রেকর্ডিং কর্পোরেশন গঠন করে। পরে ১৯২৪ সালে টমাস জে ওয়াটসনের সভাপতিত্বে কোম্পানিটির নাম বদল করে রাখা হয় আইবিএম।

তথ্যসূত্র
---------

1. ↑  Hollerith Vertical Sorter.

গ্রন্থপঞ্জি
-----------

* Austrian, G.D. (১৯৮২)। *Herman Hollerith: The Forgotten Giant of Information Processing*। Columbia। আইএসবিএন ০-২৩১-০৫১৪৬-৮।

বহিঃসংযোগ
---------

* Hollerith's patents from 1889: মার্কিন পেটেন্ট ৩,৯৫,৭৮১ মার্কিন পেটেন্ট ৩,৯৫,৭৮২ মার্কিন পেটেন্ট ৩,৯৫,৭৮৩
* Computer History Museum: Hollerith 1889 patent
* IBM Archives: Herman Hollerith
* IBM Archives: Tabulating Machine Co. plant
* Early Office Museum: Punched Card Tabulating Machines
* Hollerith page at the National Hall of Fame
* Map to his gravesite
* Columbia University Computing History: Herman Hollerith
* "Inventor of the Week" biography at Lemelson-MIT Program site  ওয়েব্যাক মেশিনে আর্কাইভকৃত ১২ মার্চ ২০০৭ তারিখে
* ও'কনর, জন জে.; রবার্টসন, এডমুন্ড এফ. "হারম্যান হলারিথ", *ম্যাকটিউটর গণিতের ইতিহাস আর্কাইভ*, সেন্ট অ্যান্ড্রুজ বিশ্ববিদ্যালয় উদ্ধৃতি টেমপ্লেট ইংরেজি প্যারামিটার ব্যবহার করেছে (link) ।
**অনুপমা গোখলে** (জন্মসূত্রে অনুপমা অভয়ঙ্কর, ১৭ মে ১৯৬৯, মুম্বাই) একজন ভারতীয় দাবা খেলোয়াড়। উনি পাঁচবার মহিলাদের ভারতীয় দাবা চ্যাম্পিয়নশীপ (১৯৮৯, ১৯৯০, ১৯৯১, ১৯৯৩ এবং ১৯৯৭) ও দুবার মহিলাদের এশীয় দাবা চ্যাম্পিয়নশীপ (১৯৮৫ ও ১৯৮৭) জেতেন। ১৯৮৫ সালে অ্যাডিলেডে মালেশিয়ার অড্রে ওং এর সাথে যৌথভাবে উনি এশীয় জুনিয়র গার্লস চ্যাম্পিয়নশিপ জেতেন। এর ফলে দুজনেই মহিলা আন্তর্জাতিক মাস্টার খেতাব লাভ করেন। 

উনি ৩বার মহিলা দাবা অলিম্পিয়াডে (১৯৮৮, ১৯৯০, ১৯৯২) ও দুইবার এশিয়ান দলগত দাবা চ্যাম্পিয়নশিপে (২০০৩, ২০০৫) ভারতের জাতীয় দলে ছিলেন এবং ২০০৫ সালে রূপো জয় করেন। 

১৯৮৬ সালে উনি পদ্মশ্রী ও ১৯৯০ সালে অর্জুন পুরস্কার লাভ করেন। ১৬ বছর বয়সে সবচেয়ে কমবয়সী হিসেবে উনি পদ্মশ্রী পুরস্কারে ভূষিত হন।

তথ্যসূত্র
---------

1. ↑  Gokhale, Anupama FIDE rating history, 1986-2001 at OlimpBase.org
2. ↑  Quah Seng Sun (২৫ এপ্রিল ২০০৮)। "Out of Limbo"। *The Star*। সংগ্রহের তারিখ ১১ জানুয়ারি ২০১৬।
3. ↑  Anupama Gokhale team chess record at Olimpbase.org
4. ↑  "Padma Awards Directory (1954–2013)" (পিডিএফ)। Ministry of Home Affairs, Government of India। ২০১৪-১১-১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-০৪-২০।
**জয়শ্রী খাদিলকার পান্ডে** (জন্ম ২৫শে এপ্রিল ১৯৬২) হলেন একজন ভারতীয় দাবা খেলোয়াড়। তিনি ১৯৭৯ সালে মহিলা আন্তর্জাতিক মাস্টার (ডব্লিউআইএম) এর ফিদে খেতাব পেয়েছিলেন। তিনিই প্রথম ভারতীয় মহিলা যিনি এই খেতাব অর্জন করেছিলেন। তিনি ভারতের প্রথম খেলোয়াড় যিনি এই খেতাব অর্জন করেছেন এবং চারবার ভারতীয় মহিলা চ্যাম্পিয়নশিপ জিতেছেন।

 ১৯৮০ দাবা অলিম্পিয়াড, ভ্যালেটাতে খালদিকার বোনেরা

জাতীয় ক্ষেত্রে অবদান
---------------------

১৯৭০ এর দশকের গোড়ার দিকে খাদিলকার বোনেরা দাবা ক্রীড়াক্ষেত্রে প্রবেশ না করা পর্যন্ত, ভারতীয় মহিলাদের দাবা প্রায় অস্তিত্বহীন ছিল। তার আগে, ১৯৩৩ সালে ফাতিমা গোলাম নামে একজন ভারতীয় মহিলা ব্রিটিশ মহিলা চ্যাম্পিয়নশিপ জিতেছিলেন। যে অঞ্চল থেকে তিনি এসেছিলেন সেটি অবিভক্ত ভারতের অংশ হলেও এখন পাকিস্তানে। তাই তাঁর উৎপত্তি দেশ নিয়ে বিতর্ক হতে পারে।

আন্তর্জাতিক ক্ষেত্রে অবদান
--------------------------

জাতীয় ও আন্তর্জাতিক টুর্নামেন্ট থেকে মহিলা দাবা খেলোয়াড়দের লিঙ্গ বৈষম্যের কারণে অযোগ্য ঘোষণা করা হত। জয়শ্রী খাদিলকার মহিলা খেলোয়াড়দের জন্য প্রতিযোগিতামূলক দাবা জগতের এই নিয়মের পরিবর্তনে গুরুত্বপূর্ণ ভূমিকা পালন করেছিলেন। তিনি ফিদে সভাপতির কাছ থেকে একটি আদেশপত্র সুরক্ষিত করেছিলেন, যার ফলে লিঙ্গের কারণে আর মহিলা দাবা খেলোয়াড়দের জাতীয় ও আন্তর্জাতিক টুর্নামেন্ট থেকে অযোগ্য ঘোষণা করা যেতনা।

তিন খাদিলকার বোন, বাসন্তী, জয়শ্রী এবং রোহিনী ভারতের মহিলা দাবা চ্যাম্পিয়নশিপে আধিপত্য বিস্তার করেছিলেন, প্রতিযোগিতা শুরুর প্রথম দশকে তাঁরা সমস্ত শিরোপা জিতেছিলেন। জয়শ্রীর সর্বোচ্চ ফিদে মর্যাদাক্রম ছিল ২১২০, যা তিনি ১৯৮৭ সালের জানুয়ারি মাসে অর্জন করেছিলেন। তিন বোনের মধ্যে তিনি সবচেয়ে বেশি শিরোপা এবং টুর্নামেন্ট জিতেছেন।

তিনি নব কাল পত্রিকার সম্পাদক, মুদ্রক এবং প্রকাশকও।

তথ্যসূত্র
---------

1. ↑  Khadilkar, Jayshree FIDE rating history, 1979-2001 at OlimpBase.org
2. 1 2 3  Jackson, John (২৮ সেপ্টেম্বর ২০১৭)। "The Khadilkar Sisters"। *Chess-Site.com* (ইংরেজি ভাষায়)। সংগ্রহের তারিখ ২০১৯-১১-২৩।
3. ↑  D.K. Bharadwaj (2003-05-13). "A big boom in the brain game". Press Information Bureau, Government of India.
4. 1 2  
Menon, Ajay (৩ জুন ২০১২)। "Anand's win fires former chess whiz from Girgaon"। *Hindustan Times*। Mumbai। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৪।
5. ↑  "The evolution of women's chess in India"। সংগ্রহের তারিখ ১ এপ্রিল ২০২৩।
6. ↑  Jackson, John (28 September 2017). "The Khadilkar Sisters". *Chess-Site.com*. Retrieved 23 November 2019.
7. ↑  Menon, Ajay (3 June 2012). "Anand's win fires former chess whiz from Girgaon". *Hindustan Times*. Mumbai. Archived from the original on 8 August 2014. Retrieved 5 August 2014.
8. ↑  Jackson, John (28 September 2017). "The Khadilkar Sisters". *Chess-Site.com*. Retrieved 23 November 2019.
9. ↑  
"Information box at bottom-left on Page 11" (পিডিএফ)। *Nava Kaal* (Marathi ভাষায়)। Mumbai। সংগ্রহের তারিখ ৫ আগস্ট ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* ফিদে সাইটে Khadilkar, Jayshree রেটিং কার্ড উইকিউপাত্তে এটি সম্পাদনা করুন (ইংরেজি)
***সিকেএম*** হল পুরুষদের ম্যাগাজিন, (ইংরেজি *কুল কাইন্ড অফ মেন*, এর সংক্ষেপ, পোলিশ *Czasopismo każdego mężczyzny*, হাঙ্গেরিয়ান *Céltudatos Kalandvágyó [Férfiak] ম্যাগাজিনজা* এবং সার্বীয়: *সিস, কোলা, মেদভেদিতে* সংক্ষিপ্ত করা হয়েছে)। পোলিশ শিরোনামের আক্ষরিক অর্থ হল *প্রত্যেক পুরুষের ম্যাগাজিন*, কিন্তু একটি সংক্ষিপ্ত রূপ (সঠিক বানান: *ckm*, ছোট অক্ষরে) এর অর্থ *ciężki karabin maszynowy* ("ভারী মেশিনগান")।

*সিকেএম* ১৯৯৮ সালে মারকার্ড মিডিয়া দ্বারা প্রতিষ্ঠিত হয়।  এটি পুরুষদের জন্য সাংস্কৃতিক অর্ধ-আদিরসাত্মক মাসিক ম্যাগাজিনের একটি পরিবার, যা মূলত বিনোদন এবং ফ্যাক্টগ্রাফির উপর দৃষ্টি নিবদ্ধ করে। এটি পোল্যান্ড এবং হাঙ্গেরিতে সংস্করণ অন্তর্ভুক্ত করেছে। পরেরটি ১৯৯৮ সালে চালু হয়েছিল।  পোলিশ এবং হাঙ্গেরীয় উভয় সংস্করণই মারকার্ড মিডিয়ার অংশ ছিল।  এছাড়াও একটি *সিকেএম* -সার্বীয় সংস্করণ রয়েছে যা সেপ্টেম্বর ২০০৩ সালে চালু হয়েছিল।

তথ্যসূত্র
---------

1. 1 2 3 4  "Presentation" (পিডিএফ)। Marquard Media। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ এপ্রিল ২০১৫।

বহিঃসংযোগ
---------

* পোলিশ সংস্করণ (pl)
* হাঙ্গেরিয়ান সংস্করণ (হু)
* সার্বিয়ান সংস্করণ (sr)
টেমপ্লেট:রাজনীতি
**রাজ্যক্ষেত্র** বলতে কোনো নির্দিষ্ট দেশ, ব্যক্তি বা প্রাণীর সঙ্গে সম্পর্কিত ভূখণ্ডকে বোঝায়। আন্তর্জাতিক রাজনীতিতে রাজ্যক্ষেত্র বলতে সাধারণত স্বশাসনের ক্ষমতা প্রদান করা হয়নি এমন ভৌগোলিক এলাকা, অর্থাৎ কোনো সার্বভৌম রাষ্ট্রের এক্তিয়ারভুক্ত এলাকাকে বোঝায়।

মূলত অস্ট্রেলিয়া, কানাডা ও যুক্তরাষ্ট্রে রাজ্যক্ষেত্র বলতে স্থানীয় সরকারবিশিষ্ট এক বড় অঞ্চলকে বোঝায় যা প্রদেশ বা অঙ্গরাজ্যের তুলনায় কম অধিকার ভোগ করে। আবার, সীমিত অর্থে রাজ্যক্ষেত্র বলতে কোনো বহিঃস্থ সরকারের উপর নির্ভরশীল এমন কোনো ভৌগোলিক অঞ্চলকে বোঝায়।

ধরন
---

### রাজধানী রাজ্যক্ষেত্র

রাজধানী রাজ্যক্ষেত্র বলতে সাধারণত একটি বিশেষভাবে মনোনীত রাজ্যক্ষেত্রকে বোঝায় যেখানে কোনো দেশের সরকার অধিষ্ঠিত। এর ফলে যুক্তরাষ্ট্রীয় সরকারের ক্ষেত্রে কোনো নির্দিষ্ট অঙ্গরাজ্য বা রাজ্যক্ষেত্র প্রাধান্য পাবে না কারণ রাজধানী তার নিজস্ব সীমানার মধ্যে অবস্থিত। 

* অস্ট্রেলিয়ার রাজধানী ক্যানবেরা, অস্ট্রেলীয় রাজধানী অঞ্চলের মধ্যে অবস্থিত।
* পাকিস্তানের রাজধানী ইসলামাবাদ, ইসলামাবাদ রাজধানী অঞ্চলের মধ্যে অবস্থিত।
* ভারতের রাজধানী নতুন দিল্লি, জাতীয় রাজধানী রাজ্যক্ষেত্রের মধ্যে অবস্থিত।
* মার্কিন যুক্তরাষ্ট্রের রাজধানী ওয়াশিংটন ডিসি, ডিস্ট্রিক্ট অব কলম্বিয়ার মধ্যে অবস্থিত।

তথ্যসূত্র
---------

1. 1 2  "territory"। *Cambridge Academic Content Dictionary*। Cambridge University Press। সংগ্রহের তারিখ ২৩ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Search Result For রাজ্যক্ষেত্র | Bengali to English"। *accessibledictionary.gov.bd*। সংগ্রহের তারিখ ২০২৩-১২-৩১।
3. ↑  *Territory*. American Heritage Dictionary of the English Language. Accessed 28 January 2022. Archived 29 January 2022.
**টমাস জোসেফ স্ট্রাডা** (জন্ম: ১৩ মে ১৯৬৭), তার মঞ্চ নাম **টমি গান** দ্বারা বেশি পরিচিত, একজন মার্কিন পর্নোগ্রাফিক অভিনেতা এবং পরিচালক। তার কতিপয় মূলধারায় উপস্থিতি রয়েছে, যেমন *এনটোরেজের* একটি পর্বে এবং বাকচেরির ও রিলো কিলে মিউজিক ভিডিওতে। ২০১৬ সালে, গানকে এভিএন হল অফ ফেমে অন্তর্ভুক্ত করা হয়।

প্রারম্ভিক বছর
--------------

তার প্রথম বছরগুলিতে, টমি খেলাধুলা, বিএমএক্স বাইসাইকেল, মোটরসাইকেল এবং ফুটবলে আগ্রহী হয়ে ওঠেন। গান মেয়েদের চারপাশে লাজুক ছিলেন, যতক্ষণ না তিনি লক্ষ্য করেন যে, মেয়েরা বড় এবং "বাফার" ছেলেদের প্রতি আগ্রহী, তাই তিনি শরীরচর্চা শুরু করেছিলেন। তিনি একটি স্থানীয় বারে একটি "হট বডি" প্রতিযোগিতায় অংশ নেন এবং যদিও তিনি প্রতিযোগিতায় হেরে যান, একজন ব্যক্তি তাকে স্ট্রিপার হিসেবে কাজ করার প্রস্তাব দেন। দশ বছর, তিনি একজন নৃত্যশিল্পী হিসাবে কাজ করেছিলেন, সারা বিশ্বে ভ্রমণ করেছিলেন।

কর্মজীবন
--------

২০০৪ সালে পর্নোগ্রাফিক চলচ্চিত্রে তার কর্মজীবন শুরু করে, গান শীঘ্রই ২০০৫ সালে এভিএন সেরা পুরুষ নবাগত পুরস্কার পান। একইভাবে তিনি *পাইরেটস*-এ তার ভূমিকার জন্য ২০০৬ এভিএন সেরা পার্শ্ব অভিনেতা এবং ২০০৭ সালে দ্বিতীয় এভিএন পুরুষ পারফরমারের পুরস্কার পেয়েছিলেন।

গান তার পর্নোগ্রাফিক ক্যারিয়ারে প্রায় ২,৫০০ ভিডিওতে উপস্থিত হয়েছেন।

ব্যক্তিগত জীবন
--------------

রিতা ফালতোয়ানোর সাথে গান
গানের বাবা ইতালীয় বংশোদ্ভূত এবং তার মা অর্ধেক চীনা।  তিনি ২০০৫ থেকে ২০০৮ সাল পর্যন্ত পর্ন অভিনেত্রী রিতা ফালতোয়ানোকে বিয়ে করেছিলেন। অগাস্ট ২০০৭-এর একটি সাক্ষাত্কারে যখন জিজ্ঞাসা করা হয়েছিল যে, তার এবং সহযোগী পর্ন তারকা অ্যাশলিন ব্রুকের মধ্যে একটি রোম্যান্স ছিল কিনা, গানের উত্তর ছিল, "আমি মনে করি আমরা আরও কিছু হয়ে উঠছি।" গান এবং ব্রুক তাদের সম্পর্ক শেষ করেছে।

পুরস্কার এবং মনোনয়ন
--------------------

তথ্যসূত্র
---------

1. ↑  Tod Hunter, "Adult Who's Who: Tommy Gunn", *AVN Magazine*, Vol. 29/No. 2, Issue 362, February 2013, p.32.
2. ↑  "Tommy Gunn"। Internet Adult Film Database। সংগ্রহের তারিখ অক্টোবর ১২, ২০০৮।
3. ↑  "Because my mother was half Chinese and my father Italian"। Twitter। সংগ্রহের তারিখ জানুয়ারি ২, ২০১৭।
4. ↑  "Jukeboxx Live," January 14, 2015, Playboy TV
5. ↑  Gene Ross (আগস্ট ১৩, ২০০৭)। "Ashlynn Brooke, Tommy Gunn Visit KLSX; Romance in the Wind?"। AdultFYI। সেপ্টেম্বর ৩০, ২০০৭ তারিখে মূল থেকে আর্কাইভ করা। সংগ্রহের তারিখ আগস্ট ১৩, ২০০৭।

বহিঃসংযোগ
---------

* দাপ্তরিক ওয়েবসাইট
* ইন্টারনেট মুভি ডেটাবেজে Tommy Gunn (ইংরেজি)
* ইন্টারনেট অ্যাডাল্ট ফিল্ম ডেটাবেজে Tommy Gunn
* অ্যাডাল্ট ফিল্ম ডেটাবেজে Tommy Gunn (ইংরেজি)
* ২০০৬ ফেম পুরস্কার হোস্টিং বায়ো
গুলশান লেকের দৃশ্যাবলী **গুলশান লেক** (গুলশান হ্রদ) বাংলাদেশের ঢাকার একটি হ্রদ, এটি গুলশান, নিকেতন, বাড্ডা, শাহজাদপুর এবং বারিধারা কূটনৈতিক অঞ্চলের সীমানা ঘেঁষে অবস্থিত।

মানচিত্র

ইতিহাস
------

২০১৫ সালে গুলশান-বনানী-বারিধারা লেক উন্নয়ন প্রকল্প হাতে নেয় রাজধানী উন্নয়ন কর্তৃপক্ষ-রাজউক। পরিকল্পনা অনুযায়ী ২০২১ সালে এ প্রকল্পের কাজ শেষ হওয়ার কথা। উন্মুক্ত প্রতিযোগিতা ছাড়াই বাংলাদেশ প্রকৌশল ও প্রযুক্তি বিশ্ববিদ্যালয়ের (বুয়েট) স্টাডি রিপোর্টের ভিত্তিতে প্রকল্পের বিশাল এ আকার বাড়ানোর উদ্যোগ গ্রহণ করা হয়েছে। ২০১০ সালের ৬ জুলাই একনেকে লেক উন্নয়ন প্রকল্প অনুমোদন করে। শুরুতে প্রকল্পের মেয়াদকাল নির্ধারণ করা হয় ২০১০ সালের জুলাই থেকে ২০১৩ সালের জুন পর্যন্ত।

গুলশান লেক

বাস্তুসংস্থান
-------------

২০০১ সালে সিটি কর্পোরেশন এই হ্রদটিকে "*বাস্তুসঙ্কটাপন্ন এলাকা*" হিসাবে ঘোষণা করেছে। নান্দনিক রূপে সাজছে গুলশান-বনানী-বারিধারার লেক। যেখানে স্বস্তির নিঃশ্বাস নেওয়ার সুযোগ পাবে যানজট–দূষণে হাঁসফাঁস নগরবাসী। একইসঙ্গে ১৬ কিলোমিটার দীর্ঘ পানিপথ থাকবে লেকে। এই পথে ওয়াটার বাস ছাড়াও চলবে ওয়াটার ট্যাক্সি। মগবাজার মোড় এলাকায় হাতিরঝিল থেকে গুলশানের ইউনাইটেড হাসপাতালের পেছনে কালাচাঁদপুর যাওয়া যাবে নৌপথে।

চিত্রশালা
---------

* 
* 
* 
* 
* 
*

আরও দেখুন
---------

* বনানী লেক
* ধানমন্ডি লেক
* কাপ্তাই হ্রদ

তথ্যসূত্র
---------

1. ↑  "Evictions around Gulshan Lake"। *bdnews24.com*। সংগ্রহের তারিখ ৩ আগস্ট ২০১৭।
2. ↑  "Eviction drive in Gulshan"। *www.dhakatribune.com*। Dhaka Tribune। সংগ্রহের তারিখ ৩ আগস্ট ২০১৭।
3. ↑  "Book Gulshan lake encroachers: HC"। *The Daily Star* (ইংরেজি ভাষায়)। ২২ জুন ২০১৫। সংগ্রহের তারিখ ৩ আগস্ট ২০১৭।
4. ↑  "Security for the rich costs the poor"। *dhakatribune.com*। Dhaka Tribune। সংগ্রহের তারিখ ৩ আগস্ট ২০১৭।
5. ↑  "Water-taxi"। *dhakatribune.com*। Dhaka Tribune। সংগ্রহের তারিখ ৩ আগস্ট ২০১৭।
6. ↑  "Rajuk recovers land to build walkway near Gulshan Lake"। *The Daily Star* (ইংরেজি ভাষায়)। ২৪ এপ্রিল ২০১৭। সংগ্রহের তারিখ ৩ আগস্ট ২০১৭।
7. ↑  "HC moved to protect Gulshan lakes"। *The Daily Star* (ইংরেজি ভাষায়)। ১৭ ফেব্রুয়ারি ২০১৬। সংগ্রহের তারিখ ৩ আগস্ট ২০১৭।
8. ↑  "Gulshan Lake: An ecologically critical area"। *The Daily Star* (ইংরেজি ভাষায়)। ১৯ অক্টোবর ২০০৭। সংগ্রহের তারিখ ৩ আগস্ট ২০১৭।
অন্য ব্যবহারের জন্য আনোয়ারুল আজীম (দ্ব্যর্থতা নিরসন) দেখুন।

**মো: আনোয়ারুল আজীম (আনার)** (জন্ম: ৩ জানুয়ারি ১৯৬৮) বাংলাদেশের ঝিনাইদহ-৪ আসনের সংসদ সদস্য। তিনি ২০১৪, ২০১৮ এবং ২০২৪ সালে টানা ৩ বার বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

মো: আনোয়ারুল আজীমের পৈতৃক বাড়ি ঝিনাইদহ জেলার কালীগঞ্জ উপজেলার মধুগঞ্জ বাজার এলাকায়।

কর্মজীবন
--------

পেশার ব্যবসায়ী মো: আনোয়ারুল আজীম রাজনীতির সঙ্গে সক্রিয় ভাবে যুক্ত আছেন তিনি বাংলাদেশ আওয়ামীলীগ কালিগঞ্জ উপজেলা শাখার সাধারণ সম্পাদক । তিনি তৃতীয় বারের মতো সংসদ সদস্য নির্বাচিত হয়েছেন।

তথ্যসূত্র
---------

1. ↑  ঝিনাইদহ-৪, মো: আনোয়ারুল আজীম (আনার)। "Constituency 84\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৪।
2. ↑  "শপথ নিলেন নবনির্বাচিত সংসদ সদস্যরা"। *www.prothomalo.com*। সংগ্রহের তারিখ ৩ জানুয়ারি ২০১৯।

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**কামালা (কমলা) সিনহা** (৩০ সেপ্টেম্বর, ১৯৩২ - ৩১ ডিসেম্বর, ২০১৪) একজন ভারতীয় রাজনীতিবিদ এবং কূটনীতিবিদ ছিলেন। ১৯৯০ থেকে ২০০০ সাল পর্যন্ত তিনি দুইবার রাজ্যসভায় নির্বাচিত হন এবং পরে সুরিনাম ও বার্বাডোসে রাষ্ট্রদূত হিসেবে দায়িত্ব পালন করেন। তিনি আই. কে. গুজরালের মন্ত্রিসভায় বহিরাগত বিষয়ক (স্বাধীন দায়িত্ব) কেন্দ্রীয় রাজ্য মন্ত্রী (এমওএস) ছিলেন। ৩১ ডিসেম্বর, ২০১৪ তারিখে নিউইয়র্ক এর সিরাক্যুজ, ৮২ বছর বয়সে মারা যান।

৩০ শে সেপ্টেম্বর, ১৯৩২ সালে ঢাকা শহরে (বর্তমানে বাংলাদেশে) জন্মগ্রহণ করেন, সিনহা, জন সংঘের প্রতিষ্ঠাতা করেন শ্যামা প্রসাদ মুখার্জী, বাসাউন সিনহাকে বিয়ে করেন বিপ্লববাদী, জাতীয়তাবাদী, সমাজতান্ত্রিক, বিহার ট্রেড ইউনিয়ন ও বিরোধী দলের প্রথম নেতা ছিলেন।

১৯৭২-৮৪ সালের এর মধ্যে বিহার বিধানসভা পরিষদের দুইবার মেয়াদি সদস্য এবং রাজ্যসভায় দুইবার মেয়াদি সদস্য ছিলেন এবং তিনি বিভিন্ন কমিটির সদস্য ছিলেন। তার স্বামী বাসউন সিনহা ছিলেন মুক্তিযোদ্ধা এবং জয়প্রকাশ নারায়ণ এবং করপুরি ঠাকুরের সহকর্মী ছিলেন। জেপি নেতৃত্বাধীনে আন্দোলনের সময় তাকে অভ্যন্তরীণ নিরাপত্তা আইন (এমআইএসএ) রক্ষণাবেক্ষণের অধীনে তাকে আটক করা হয়। তিনি বেশ কয়েক বছর ধরে হিন্দ মজদুর সভার সভাপতি ছিলেন (কেন্দ্রীয় শ্রম ফেডারেশনের এমন একমাত্র মহিলা) যিনি সভাপতি হয়েছিলেন এবং বিভিন্ন ক্ষমতাতে তিনি বিশ্বজুড়ে ব্যাপকভাবে ভ্রমণ করেছিলেন।

তথ্যসূত্র
---------

1. ↑  "Former MoS for External Affairs Kamala Sinha passes away"। *Business Standard*। জানুয়ারি ১, ২০১৫। সংগ্রহের তারিখ জানুয়ারি ১, ২০১৫।
2. 1 2 3 4 5  "Former union minister Kamla Sinha dies in US away"। *Times of India*। জানুয়ারি ১, ২০১৫। সংগ্রহের তারিখ জানুয়ারি ১, ২০১৫।
3. 1 2  "Kamala Sinha passes away"। The Hindu। ২ জানুয়ারি ২০১৫। সংগ্রহের তারিখ ২ জানুয়ারি ২০১৫।
4. 1 2  "Former MoS for External Affairs Kamala Sinha passes away"। Business Standard। ১ জানুয়ারি ২০১৫। সংগ্রহের তারিখ ২ জানুয়ারি ২০১৫।
5. 1 2  "Former MoS for External Affairs Kamala Sinha passes away in US"। India TV। ১ জানুয়ারি ২০১৫। সংগ্রহের তারিখ ২ জানুয়ারি ২০১৫।
6. 1 2  "Former MoS for External Affairs Kamala Sinha Dead"। Outlook। ১ জানুয়ারি ২০১৫। সংগ্রহের তারিখ ২ জানুয়ারি ২০১৫।